ज्ञानियों के परमतत्त्वं (आत्मतत्त्वम्) रूपी शब्द-ब्रह्म रूपी परमब्रह्म परमेश्वर के अपने परम आकाश रूप परमधाम से अवतरण वाले शरीर रूप अवतारी की भक्ति रूपी, परमतत्त्वं (आत्मतत्त्वम्) रूपी परमात्मा जिनको लोग निराकार कहते हैं, उनकी जानकारी दर्शन एवं बात-चीत करते हुये पहचान करने-कराने वाली ज्ञान चर्चा रूपी सरस्वती और विधि “किए जाने वाले कर्तव्य” – निषेध नहीं करने योग्य कार्य अर्थात निष्काम कर्म रूपी विधि और सकाम कर्म रूपी निषेध जन्म-मरण रूपी चक्र को हरण करने वाले कर्मों के रहस्य को जानने वाले के रूप में यमुना अर्थात प्रभु-भक्ति रूप गंगा, निष्काम और सकाम कर्म रूप विधि और निषेध रूपी कर्मों के रहस्य की कथा अथवा सत्संग द्वारा समझाने वाले मार्ग रूपी यमुना; और परमेश्वर के ज्ञान रूपी सरस्वती- तीनों प्रसिद्धि प्राप्त मार्गों का एकीकरण (अद्वैत्तत्त्व) जहाँ होता है, वह ज्ञानी अथवा मुक्त पुरुषों का संगम अथवा त्रिवेणी है। ज्ञानी या मुक्त पुरुषों के संगम में भी अवतारी रूप साकार प्रभु की भक्ति मार्ग और निष्काम कर्म करने रूपी विधि और सकाम-कर्म माना करने रूपी निषेध रूप कर्म के रहस्यों की कथा (सत्संग द्वारा समझाना) मार्ग तो सामान्यतः सबको दिखलाई देता है, लेकिन परमतत्त्वं (आत्मतत्त्वम्) रूपी परमेश्वर का ज्ञान (जानकारी, दर्शन तथा बात-चीत करते हुये पहचान) सबको दिखाई नहीं देता है। जो श्रद्धालु और उत्कट जिज्ञासु परमतत्त्वं (आत्मतत्त्वम्) रूपी परमेश्वर को जानने-देखने और बात-चीत करते हुये पहचान कराने वाले ज्ञान को देखना चाहता है तो उसे श्रद्धा और समर्पण (शरणागति) रूपी नौका में शरणागत रूपी सवार होकर ज्ञान-पद्धति में यथार्थतः तत्त्वज्ञान को देखने हेतु ज्ञान दृष्टि अथवा तत्त्व दृष्टि द्वारा ज्ञान-पद्धति को समझते हुये देखना पड़ता है, तब जाकर परमतत्त्वं (आत्मतत्त्वम्) रूपी परमेश्वर का यथार्थतः ज्ञान-मार्ग दिखलाई पड़ता है।